ରେଲୁଗୋଲିକ୍ସ

ରେଲୁଗୋଲିକ୍ସ (ଇଂରାଜୀ ଭାଷାରେ Relugolix), ଅର୍ଗୋଭିକ୍ସ ଏବଂ ରେଲୁମିନା ତାହାର ବିକ୍ରୟ ନାମ, ହେଉଛି ଏକ ଔଷଧ ଯାହା ପ୍ରୋଷ୍ଟେଟ କର୍କଟ ଏବଂ ଗର୍ଭାଶୟ ଫାଇବ୍ରଏଡ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଆଗେଇ ଯାଇଥିବା ପ୍ରୋଷ୍ଟେଟ କର୍କଟ ରୋଗରେ କିନ୍ତୁ ହରମୋନ୍ ସମ୍ବେଦନଶୀଳ ଥିଲେ ଏହା ବ୍ୟବହୃତ ହୁଏ । ଏହାକୁ ଦିନକୁ ଥରେ ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଷୁମ ଲାଲ ମୁହଁ, ରକ୍ତରେ ଶର୍କରା ବୃଦ୍ଧି, ମାଂସପେଶୀ ଯନ୍ତ୍ରଣା, କମ୍ ହେମୋଗ୍ଲୋବିନ୍, ଥକାପଣ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି (QT) ବିସ୍ତାର ହୋଇପାରେ । ଉଭୟ ସ୍ୱାମୀ ଓ ସ୍ତ୍ରୀ ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଗୋନାଡୋଟ୍ରୋପିନ ରିଲିଜ ହରମୋନ (GnRH) ରିସେପ୍ଟର ଆଣ୍ଟାଗୋନାଷ୍ଟ, ଯାହା ଟେସ୍ଟୋସ୍ଟିରନ ଉତ୍ପାଦନକୁ ଅବରୋଧ କରିଥାଏ । 

୨୦୧୯ ମସିହାରେ ଜାପାନ, ୨୦୨୦ରେ ଆମେରିକା ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରେଲୁଗୋଲିକ୍ସ ଅନୁମୋଦିତ ହୋଇଥିଲା ।   ଯୁକ୍ତରାଷ୍ଟ୍ରରେ ୨୦୨୨ ମସିହା ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ ମାସକୁ ପ୍ରାୟ ୨୪୫୦ ଡଲାର ଥିଲା । ଏଣ୍ଡୋମେଟ୍ରିଓସିସରେ ଏହାର ପ୍ରଭାବ ବିଷୟରେ ଅଧ୍ୟୟନ କରାଯାଉଛି । ରେଲୁଗୋଲିକ୍ସ/ଏସ୍ଟ୍ରାଡିଓଲ/ନରଏଥିଷ୍ଟିରନ ଔଷଧର ମଧ୍ୟ ଏହା ଏକ ଉପାଦାନ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ